navinnseab/khmer-wikipedia-article huggingface dataset:
សហគមន៍ទេសចរណ៍ធម្មជាតិកំពង់ភ្លុក: ការបង្កើតសហគមន៍

ការបង្កើតសហគមន៍ 
សហគមន៍ទេសចរណ៍ធម្មជាតិកំពង់ភ្លុកបង្កើតឡើងនៅថ្ងៃទី២០ ខែសីហា ឆ្នាំ២០១៣ ក្នុងគោលបំណងគាំទ្រដល់ស្រី្តក្នុងភូមិ ដើម្បីលើកកម្ពស់ជីវភាពដោយផ្តល់ឱ្យពួកគាត់មានមុខរបរថ្មីគឺការអុំទូកដឹកភ្ញៀវទេសចរ ទស្សនាសត្វព្រៃ និងព្រៃលេចទឹក ដែលមានការកើនឡើង និងមានការថែរក្សាតាំងពីឆ្នាំ១៩៣១។ សហគមន៍នេះមានទីតាំងនៅក្នុងភូមិចំនួន៣ដូចជា ភូមិគោកក្តុល ភូមិដីក្រហម និងភូមិត្នោតកំបុត ក្នុងស្រុកប្រាសាទបាគង នៃខេត្តសៀមរាបខិតបណ្ណផ្សព្វផ្សាយ ផែនទីទេសចរណ៍សហគមន៍កំពង់ភ្លុក។ សេវាកម្មនៅក្នុងសហគមន៍មានដូចជា៖

 ការទស្សនាផ្ទះអ្នកភូមិ
 ទស្សនាវត្តកំពង់ភ្កុក
 ទស្សនាសាលារៀន
 ទស្សនាការធ្វើបង្គាក្រៀម និងត្រីឆ្អើរ
 ទស្សនាការនេសាទ
 បរិភោគអាហារនៅអាហារដ្ឋានបណ្តែតទឹក
 ជីះទូកទស្សនាព្រៃកិចទឹក និងជីវិតសត្វ
 ទស្សនាថ្ងៃលិចនៅលើបឹងទន្លេសាប។
សហគមន៍ទេសចរណ៍សំបូរព្រៃគុក

សហគមន៍ទេសចរណ៍មានទីតាំងស្ថិតនៅភូមិសំបូរ ឃុំសំបូរ ស្រុកប្រាសាទសំបូរ ដែលមានចម្ងាយប្រហែល ២៥គ៉ឡូម៉ែត្រពីទីរួមខេត្តកំពង់ធំ។ នៅសហគមន៍មានផលិតផលសិប្បកម្មធ្វើដោយដៃជាច្រើនប្រផែទរួមមាន ប្រអប់សម្រាប់ដាក់គ្រឿងបរិក្ខារ គម្រប ឬជើងទ្រអំពូលភ្លើង កញ្ច្រែងដាក់ផ្លែឈើ កន្ត្រកសម្រាប់ដាក់សម្ភារៈ ឬសម្លៀកបំពាក់ ប្រអប់ដាក់ប៊ិក និងប្រអប់ ឬក្រឡដាក់គ្រឿងប្រើប្រាស់ផ្សេងៗជាដើម។ ផលិតផលដែលធ្វើអំពីឬស្សី និងរពាក់ ផ្តៅទាំងអស់ គឺជាផលិតដោយស្នាដៃរបស់ស្រ្តីរស់នៅក្នុងភូមិអូរគ្រូកែ និងភូមិកំពង់ឈើទាលខិតបណ្ណផ្សព្វផ្សាយផលិផលសិប្បកម្មធ្វើដោយដៃរបស់ស្រ្តីនៅសហគមន៍ទេសចរណ៍សំបូរព្រៃគុក។
សហគមន៍អេកូទេសចរណ៍កោះសាមសិប

អង្គការ NTFP-EP និងមន្ទីរទេសចរណ៍ខេត្តក្រចេះ មានមោទនភាពសូមណែនាំតំបន់ទេសភាពទន្លេមេគង្គដ៏ស្រស់ស្អាតរបស់សហគមន៍អេកូទេសចរណ៍កោះសាមសិប ដែលមានទីតាំងស្ថិតនៅក្នុងខេត្តក្រចេះ។ តំបន់អាងទឹកដ៏ធំនេះសម្បូរទៅដោយកោះរាប់រយគ្រប់ដណ្តប់ដោយព្រៃឈើពណ៌បៃតង ជីវៈចម្រុះសម្បូរបែប ដូចជាព្រៃលិចទឹក ត្រីមេពូជកម្រជិតផុតពូជ និងប្រភេទសត្វបក្សីជិតផុតពូជ ដែលអ្នកអាចមកទស្សនាបាន។ សហគមន៍អេកូទេសចរណ៍កោះសាមសិបធ្វើឱ្យអ្នកទស្សនារីករាយជាមួយតំបន់ទេសភាពទន្លេមេគង្គដ៏ល្អឯក វាបានផ្តល់ឱកាសឱ្យអ្នកចូលរួមក្នុងការងារអភិវឌ្ឍន៍ និងអភិរក្សធនធានធម្មជាតិក្នុងសហគមន៍ផងដែរ។ សហគមន៍អេកូទេសចរណ៍កោះសាមសិបត្រូវបានគ្រប់គ្រងដោយប្រជាសហគមន៍ផ្ទាល់ ក្នុងគោលបំណងបង្កើតប្រាក់ចំណូលសម្រាប់ផ្គត់ផ្គង់ជីវភាពរបស់ប្រជាសហគមន៍ និងមួយផ្នែកទៀតត្រូវបានបរិច្ចាកសម្រាប់ការពារជីវចម្រុះក្នុងសហគមន៍ខិតប័ណ្ណផ្សព្វផ្សាយរបស់សហគមន៍អេកូទេសចរណ៍កោះសាមសិប។
សហគមន៍អេកូទេសចរណ៍កោះសាមសិប: សកម្មភាពកម្សាន្ត

សកម្មភាពកម្សាន្ត 
សហគមន៍អេកូទេសចរណ៍កោះសាមសិបមានសេវាកម្សាន្តដូចជា 

 ទទួលបានបទពិសោធន៍នៃការស្នាក់នៅក្នុងផ្ទះសហគមន៍
 បោះជំរុំតង់លើកោះឆ្នេរខ្សាច់សក្បុសតាមដងទន្លេ
 ជិះកង់ទៅមើលសត្វស្លាប
 ដំណើរកម្សាន្តតាមទូកគយគន់ទេសភាពព្រៃលិចទឹក និងថ្ងៃលិចដ៏ស្រស់ស្អាត
 ស្វែងយល់ពីវប្បធម៌ជនជាតិដើមភាគតិច
 នេសាទត្រីលក្ខណៈប្រពៃណីប្រចាំថ្ងៃជាមួយប្រជាសហគមន៍
 រាវចាក់ច្រែង និងជីកចង្រឹតដូងខ្សាច់ និងចម្អិនអាហារដោយផ្ទាល់
 ដើរកម្សាន្តក្នុងព្រៃសហគមន៍ និងព្រៃលើកោះរងាវ
 ទស្សនាសត្ចស្លាបប្រមាណ២១៨ប្រភេទជាពិសេសសត្វស្លាបកម្រជិតផុតេពូជ
 រីករាយជាមួយឆ្នេរខ្សាច់នារដូវប្រាំង និងហែលទឹកកម្សាន្ត(វិច្ឆិកាដល់ឧសភា)
សហគមន៍អេកូទេសចរណ៍កោះសាមសិប: សេវាកម្មសហគមន៍

សេវាកម្មសហគមន៍ 
សេវាសហគមន៍មានដួចជា៖

 ម្ហូបអាហារ
 ផ្ទះស្នាក់សហគមន៍
 បោះតង់
 អ្នកនាំភ្ញៀវ
 ជួលទូក និងជិះកង់
 ទស្សនាសត្វស្លាប
 ដាំដើមឈើទុកជាអនុស្សាវរីយ៍
សហគមន៍អេកូទេសចរណ៍កោះសាមសិប: ទីតាំង

ទីតាំង 
សហគមន៍អេកូទេសចរណ៍កោះសាមសិបមានទីតាំងស្ថិតនៅចម្ងាយប្រមាណ ៩៥គីឡូម៉ែត្រ តាមបណ្តាយផ្លូវជាតិលេខ៧ ពីទីរួមខេត្តក្រចេះទៅខេត្តស្ទឹងត្រែង និងមានចម្ងាយប្រមាណ៦៥គីឡូម៉ែត្រពីទីរួមខេត្តស្ទឹងត្រែងទៅខេត្តក្រចេះ។
សហគមន៍អេកូទេសចរណ៍ជីផាត

សហគមន៍អេកូទេសចរណ៍ជីផាតមានចម្ងាយប្រហែល ១២៥គីឡូម៉ែត្រពីក្រុងខេមរភូមិន្ទ។ សកម្មភាពកម្សាន្តនៅក្នុងសហគមន៍មានដូចជា បោះតង់ក្នុងព្រៃធម្មជាតិតាមបែបផ្សងព្រេង ជិះទូកកម្សាន្តតាមព្រែក ស្នាក់នៅផ្ទះសហគម៍ និងទស្សនាពាង និងម្ឃូសបុរាណ ដែលមានអាយុកាលរាបរយឆ្នាំសៀវភៅព័ត៌មានទេសចរណ៍ខេត្តកោះកុង។
សហគមន៍អេកូទេសចរណ៍តាតៃក្រោម

ទឹកធ្លាក់តាឥសី ឬទឹកធ្លាក់តាតៃមានទីតាំងស្ថិតក្នុងភូមិអន្លង់វ៉ាក់ ឃុំតាតៃក្រោម ស្រុកកោះកុង មានចម្ងាយប្រមាណ ១៧គីឡូម៉ែត្រពីក្រុងខេមរភូមិន្ទ។ ភ្ញៀវទេសចរអាចទៅទស្សនាកម្សាន្តតំបន់នោះបានដោយតាមផ្លូវគោកតាមផ្លូវជាតិលេខ ៤៨ រួចធ្វើដំណើរតាមផ្លូវលំក្រួសក្រហម ឬអាចធ្វើដំណើរតាមផ្លូវទឹកទៅសហគមន៍ ដែលមានទីតាំងស្ថិតនៅក្បែរគល់ស្ពានតាតៃដោយជិះទូកសហគមន៍ទៅកាន់ទឹកធ្លាក់នេះសៀវភៅផ្សព្វផ្សាយទេសចរណ៍ ដំណើរកម្សាន្តខេត្តកោះកុង ទំព័រ១៧។
សហគមន៍អេកូទេសចរណ៍តំបន់ស្ទឹងអារ៉ែង

សហគមន៍អេកូទេសចរណ៍តំបន់ស្ទឹងអារ៉ែងមានចម្ងាយប្រហែល ៨០គីឡូម៉ែត្រពីក្រុងខេមរភូមិន្ទនៃខេត្តកោះកុង។ ភ្ញៀវទេសចរណ៍អាចទៅជិះទូកកម្សាន្តតាមដងព្រែក ទស្សនាត្រីនាគ ក្រពើភ្នំ សត្វព្រៃ បោះតង់កណ្តាលព្រៃដ៏ស្ងប់ស្ងាត់ ទស្សនាពាង និងម្ឍូសបុរាណអាយុរាប់រយឆ្នាំសៀវភៅព័ត៌មានទេសចរណ៍ខេត្តកោះកុង។
សហគមន៍អេកូទេសចរណ៍បុរីអូរស្វាយ

សហគមន៍អេកូទេសចរណ៍បុរីអូរស្វាយមានទីតាំងស្ថិតនៅឃុំអូរស្វាយ ស្រុកថាឡាបរិវ៉ាត់ ខេត្តស្ទឹងត្រែង។ សហគមន៍នេះត្រូវបានបង្កើតឡើងក្នុងឆ្នាំ២០០៦ ក្នុងគោលបំណងធ្វើឱ្យប្រសើរឡើងនូវជីវភាពរស់នៅរបស់ប្រជាសហគមន៍ និងដើម្បីផ្សព្បផ្សាយចំណេះដឹងទៅសាធារណៈជនអំពីសារៈសំខាន់នៃទេសភាពធនធានធម្មជាតិ និងស្វែងរកការគាំទ្រការអភិរក្សជីវៈចម្រុះ។ សហគមន៍នេះមានទីតាំងស្ថិតនៅក្បែងព្រំដែនកម្ពុជាឡាវ និងស្ថិតនៅក្បែររមណីយដ្ឋានទឹកធ្លាក់ព្រះនិម្មិត។ សហគមន៍នេះមានចម្ងាយប្រហែល ៥៦គីឡូម៉ែត្រភាគខាងជើងឈៀងខាងលិចទីរួមខេត្តស្ទេងត្រែង ដោយធ្វើដំណើរតាមផ្លូវជាតិលេខ៧ បន្ទាប់មកភ្ញៀវទេសចរនឹងឃើញស្លាកសញ្ញាបង្ហាញផ្លូវនៃសហគមន៍បត់ប្រហែល១២គីឡូម៉ែត្រនឹងដល់មជ្ឃមណ្ឌលព័ត៌មានសហគមន៍នៅបន្ទាប់ពីអនុវិទ្យាល័យបុរីអូរស្វាយBorei O'Svay Community Based Eco-Tourism។
សហគមន៍អេកូទេសចរណ៍បុរីអូរស្វាយ: សេវាកម្មក្នុងសហគមន៍

សេវាកម្មក្នុងសហគមន៍ 

 ការទស្សនាទេសភាពភ្នំ
 ទស្សនាទេសភាពទឹកហូរទន្លេមេគង្គដោយជិះទូក
 ជិះកង់ និងម៉ូតូទស្សនាទីតាំងប្រវត្តិសាស្រ្ត
 ទទួលទានអាហារ និងស្នាក់នៅបែបសហគមន៍
 ជិះរទេះគោចូលក្នុងព្រៃសហគមន៍
 ទស្សនាសត្វផ្សោតទន្លេមេគង្គ
 ធ្វើការងារមួយសហគមន៍ជាដើម។
សហគមន៍អេកូទេសចរណ៍ព្រែកត្នោត: ទីតាំងភូមិសាស្រ្តនៃសហគមន៍អេកូទេសចរណ៍ព្រែកត្នោត

ទីតាំងភូមិសាស្រ្តនៃសហគមន៍អេកូទេសចរណ៍ព្រែកត្នោត 
ខេត្តកំពតមានសហគមន៍ទេសចរណ៍ចំនួន ៤កន្លែង ដែលកំពុងដំណើរការនាពេលបច្ចុប្បន្ន មានដូចជា សហគមន៍ទេសចរណ៍ព្រែកត្នោត ( អន្លង់ធំ ) សហគមន៍ទេសចរណ៍ត្រពាំងសង្កែ សហគមន៍ទេសចរណ៍      កំពង់សាមគ្គី និងសហគមន៍ទេសចរណ៍បឹងអន្លង់ព្រីង ។ សហគមន៍ទេសចរណ៍ ដែលមានលក្ខណៈលេចធ្លោជាងគេក្នុងចំណោមហគមន៍ទេសចរណ៍ទាំងបួនមានចំនួន ២សហគមន៍គឺ សហគមន៍ទេសចរណ៍ត្រពាំសង្កែ និងសហគមន៍ទេសចរណ៍ព្រែកត្នោត ( អន្លង់ធំ ) ។ សហគមន៍អេកូទេសចរណ៍ព្រែកត្នោត មានទីតាំងស្ថិតនៅភូមិព្រែកក្រែង ឃុំព្រែកត្នោត ស្រុកទឹកឈូ ខេត្តកំពត ។ សហគមន៍អេកូទេសចរណ៍ព្រែកត្នោត ( អន្លង់ធំ ) មានចម្ងាយផ្លូវ ១៧៨ គីឡូម៉ែត្រ តាមផ្លូវជាតិលេខ៣ ដែលស្ថិតនៅចន្លោះគីឡូម៉ែត្រលេខ ១៧៧ និង ១៧៨ ពីភ្នំពេញមកដល់ច្រកចូលសហគមន៍រួចបត់ស្តាំបន្តដំណើរតាមផ្លូវកា្រលគ្រួសក្រហមប្រមាណ ១៦០០ម៉ែត្រ ទើបដល់សហគមន៍អេកូទេសចរណ៍ព្រែកត្នោត ដែលមានទីតាំងស្ថិតនៅចន្លោះខេត្តព្រះសីហនុ និងទីរួមខេត្តកំពត ។ ភ្ញៀវទេសចរអាចទៅដល់បានដោយឡានទេសចរណ៍ធំតូច តាក់ស៊ីក៏បាន ។ សហគមន៍អេកូទេសចរណ៍ព្រែកត្នោតមានចម្ងាយ ៣០គីឡូម៉ែត្រពីទីរួមខេត្តកំពត ភ្ញៀវទេសចរត្រូវធ្វើដំណើរតាមបណ្តោយផ្លូវជាតិលេខ ៣ ភាគខាងលិច និង៧៥គីឡូម៉ែត្រពីខេត្តព្រះសីហនុ តាមបណ្តោយផ្លូវជាតិលេខ៤ កាត់តាមផ្លូវជាតិលេខ ៣ ត្រង់ចំណុចផ្លូវបំបែកវាលរេញ ។
សហគមន៍អេកូទេសចរណ៍ព្រែកត្នោត: ប្រវត្តិនៃការបង្កើតសហគមន៍

ប្រវត្តិនៃការបង្កើតសហគមន៍ 
ប្រជាជនដែលរស់នៅក្នុងឃុំព្រែកត្នោតភាគច្រើនប្រកបរបរនេសាទនៅតាមមាត់សមុទ្រ ធ្វើស្រែចំការ និងអាស្រ័យ ផលធនធានធម្មជាតិព្រៃឈើ ដូចជាបរបាញ់សត្វ កាប់អុស កាប់ឈើធ្វើផ្ទះ និងមុខរបរផ្សេងៗទៀតជាច្រើន ។ ក្រោយមកឆ្នាំ ២០០២ រដ្ឋាភិបាលមានគម្រោងប្រគល់ ដីនៅតាមតំបន់ព្រៃឈើនៅជើងភ្នំ នៅក្នុងឃុំ ដើម្បីធ្វើសម្បទាអោយក្រុមហ៊ុនធ្វើការអភិវឌ្ឍនៅតំបន់នោះ ប៉ុន្តែប្រជាជននៅក្នុងឃុំព្រែកត្នោតដែលធ្លាប់អាស្រ័យផលនៅនិងដី ព្រៃ ទឹកជាដើម ក៏នាំគ្នាដាក់សេចក្តីស្នើរសុំកុំអោយយកទៅសម្បទា ការស្នើសុំមិនបានសម្រេចប្រជាជនបាននាំគ្នាតវ៉ារហូតដល់ សម្តេចតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា ដល់ឆ្នាំ២០០៣ រាជរដ្ឋាភិបាលបានប្រគល់ដីព្រៃដែលធ្វើសម្បទាអោយទៅប្រជាជនវិញ ។ ប៉ុន្តែដោយសារការកើតមានបញ្ហាបទល្មើសកាប់ព្រៃឈើ និងបរបាញ់សត្វច្រើនពេក បានធ្វើឱ្យខាងក្រសួងបរិស្ថានបានរៀបចំដាក់ឃុំព្រែកត្នោតទៅជាសហគមន៍តំបន់ការពារ នៅពេលបង្កើតដំបូងមានឈ្មោះថា "សហគមន៍តំបន់ការពារធម្មជាតិឃុំព្រែកត្នោត" ដែលមានការចូលរួមដោយស្ម័គ្រចិត្តពីប្រជាជន អាជ្ញាធរដែនដី និងមានការសម្របសម្រួលពីអង្គការសង្គ្រោះសត្វព្រៃកម្ពុជា ដែលហៅកាត់ថា SCW បានជួយរៀបចំបង្កើតសហគមន៍តំបន់ការពារធម្មជាតិនេះឡើង ។ រហូតដល់ចុងខែវិច្ឆិកា ឆ្នាំ ២០០៧ ក្រោមការសម្របសម្រួលពីអង្គការសង្គ្រោះសត្វព្រៃកម្ពុជា ប្រជាជន អាជ្ញាធរឃុំ និងតំណាងឧទ្យានជាតិមុនីវង្សបូកគោបានបង្កើតនូវតំបន់អេកូទេសចរណ៍ធម្មជាតិមួយ ដែលមានឈ្មោះថា តំបន់ទេសចរណ៍ធម្មជាតិព្រែកត្នោត ដែលភាសាតំបន់ហៅថា អន្លង់ធំ ដើម្បីជាកន្លែងសម្រាប់ភ្ញៀវទេសចរទៅលេងកម្សាន្តងូតទឹកជ្រោះ ដាំដើមកោងកាង សិក្សាពីប្រពៃណីសហគមន៍ និងវត្ថុអនុស្សាវរីយ៍ផ្សេងៗទៀតដែលធ្វើអំពីផ្តៅតាមរយៈការសម្ភាសដោយផ្ទាល់ជាមួយលោក ឆោម ឈុំ ដែលជាប្រធានគណៈកម្មការសហគមន៍អេកូទេសចរណ៍ព្រែកត្នោត នៅ

     ថ្ងៃទី២៤ ខែមិថុនា ឆ្នាំ២០១៧ នៅក្នុងសហគមន៍។។

ទេសចរណ៍ធម្មជាតិ គឺជាវិធីសាស្រ្តសម្រាប់ឱ្យប្រជាជនរកប្រាក់ចំណូល ដើម្បីទ្រទ្រង់ជីវភាពរស់នៅរបស់ពួកគេផ្សារភ្ជាប់ជាមួយសកម្មភាពការអភិរក្សដោយ មិនពឹងផ្អែកទាំងស្រុងទៅលើធនធានធម្មជាតិហើយ និងដើម្បីបញ្ឈប់ការបំផ្លិចបំផ្លាញធនធានធម្មជាតិ ។ សហគមន៍អេកូទេសចរណ៍មានផ្ទៃដីចំនួន ១៧៧ ហិចតា           ( ១៧៦.៩១២ ហិចតា ) ស្ថិតនៅក្នុងភូមិព្រែកក្រែង ឃុំព្រែកត្នោត ស្រុកទឹកឈូ ខេត្តកំពត និងស្ថិតនៅក្នុងតំបន់ការពារនៃ ឧទ្យានជាតិព្រះមុនីវង្ស " បូកគោ " ។  ក្រោមការសម្របសម្រួលដោយអង្គការសង្គ្រោះសត្វព្រៃកម្ពុជា រួមជាមួយអាជ្ញាធរមូលដ្ឋាន និងប្រជាជនទាំងអស់ក្នុងឃុំបានសហការ និងឯកភាពគ្នាបង្កើតនូវតំបន់អេកូទេសចរណ៍ធម្មជាតិមួយមានឈ្មោះថា តំបន់ទេសចរណ៍ធម្មជាតិព្រែកត្នោត នៅចុងខែ វិច្ឆិកា ឆ្នាំ ២០០៧ ដែលគ្របដណ្តប់នៅលើផ្ទៃដី ១៧៦.៩១២ ហិចតា ជាដីព្រៃដែលគ្រប់ដណ្តប់ដោយសហគមន៍មូលដ្ឋានលក្ខន្តិកៈរបស់គណៈកម្មការគ្រប់គ្រងទេសចរណ៍ធម្មជាតិព្រែកត្នោតនៃសហគមន៍ការពារធម្មជាតិឃុំព្រែកត្នោតទំព័រទី១ ។។
សហគមន៍អេកូទេសចរណ៍ព្រែកត្នោត: គោលបំណងនៃការបង្កើតសហគមន៍

គោលបំណងនៃការបង្កើតសហគមន៍ 
សហគមន៍អេកូទេសចរណ៍ព្រែកត្នោត បង្កើតឡើងក្នុងគោលបំណងដូចជា ដើម្បីការពារធនធានធម្មជាតិនិងសត្វព្រៃ ថែរក្សា ការពារវប្បធម៌ ទំនៀមទម្លាប់ ប្រពៃណីនៅក្នុងសហគមន៍ ដើម្បីលើកកម្ពស់ជីវភាពរបស់ប្រជាជនឱ្យបានប្រសើរឡើងជាងមុន ផ្លាស់ប្ដូរបទពិសោធន៍ ចំណេះដឹង គ្នាទៅវិញទៅមកជាមួយទេសចរ      និងប្រជាជន ធ្វើការអភិវឌ្ឍសហគមន៍ឱ្យមានភាពរីកចម្រើននាពេលអនាគត រួមចំណែកកាត់បន្ថយភាពក្រីក្រក្នុងតំបន់ បណ្តុះបណ្តាលអប់រំដល់ប្រជាជន បង្កើនការយកចិត្តទុកដាក់លើសន្តិសុខ សុវត្តិភាព ក្នុងតំបន់ បានធ្វើឱ្យភ្ញៀវជាតិ និងអន្តរជាតិបានស្គាល់ពីសក្តានុពលទេសចរណ៍នៅក្នុងសហគមន៍ ។ លើសពីនេះទៀត សហគមន៍ អេកូទេសចរណ៍ព្រែកត្នោតបង្កើតឡើង ក្នុងគោលបំណងដូចខាងក្រោមលក្ខន្ដិកៈសហគមន៍ការពារធម្មជាតិឃុំព្រែកត្នោតនៃឧទ្យានជាតិព្រះមុនីវង្សបូកគោ ទំព័រទី១។
 ចូលរួមថែរក្សាការពារធនធានធម្មជាតិនៅក្នុងតំបន់ការពារធម្មជាតិ ដើម្បីធានាបាននូវការផ្គត់ផ្គង់ផលអនុផលព្រៃឈើដល់សហគមន៍មូលដ្ឋាន​ក្នុងការប្រើប្រាស់ឱ្យនិរន្តរភាពដល់កូនចៅជំនាន់ក្រោយ។
 ចូលរួមជួយការពារធនធានធម្មជាតិខាងក្នុង និងខាងក្រៅព្រៃសហគមន៍ ដែលស្ថិតនៅក្នុងតំបន់ការពារ ឧទ្យានជាតិមុនីវង្សបូកគោ ។
 ចូលរួមអនុវត្តន៍គោលនយោបាយរបស់រដ្ឋាភិបាលលើកិច្ចការពារ និងថែរក្សាធនធានធម្មជាតិឱ្យមាននិរន្តរភាព តាមរយៈការចូលរួមរបស់សហគមន៍មូលដ្ឋាន ។
 ដើម្បីប្រកបមុខរបរចិញ្ចឹមជីវិតសម្រាប់សហគមន៍មូលដ្ឋានដោយផ្សារភ្ជាប់នូវនិរន្តរភាពបរិស្ថាន សេដ្ឋកិច្ច និងសង្គម ។
 ដើម្បីកែលំអរលក្ខខណ្ឌរស់នៅរបស់សមាជិកនៅក្នុងសហគមន៍មូលដ្ឋាន ។
 ដើម្បីរៀបចំនូវគុណភាពសេវាកម្មមួយចំនួនសម្រាប់បម្រើទៅដល់ភ្ញៀវទេសចរ ។
 ដើម្បីការពារធនធានធម្មជាតិ និងការអប់រំបរិស្ថានក្នុងចំណោមសហគមន៍ និងភ្ញៀវទេសចរ ។
ប្រកាសស្ដីអំពីការបង្កើត និងការគ្រប់គ្រងតំបន់ព្រៃសហគមន៍ក្នុងខេត្តកំពតរបស់ក្រសួងកសិកម្មរុក្ខា ប្រមាញ់ និងនេសាទ ក្នុងសេចក្តីសម្រេចប្រការ២បានកំណត់ថា ការបង្កើតតំបន់ការពារសហគមន៍នេះមានគោលបំណងដូចជាប្រកាសស្ដីអំពី ការបង្កើតនិងការគ្រប់គ្រងតំបន់ព្រៃសហគមន៍ក្នុងខេត្តកំពតរបស់ក្រសួងកសិកម្មរុក្ខាប្រមាញ់ និងនេសាទ ឆ្នាំទី១២ 
    លេខ០១ សប្តាហ៍ទី១ ថ្ងៃទី០៤ ខែមករា ឆ្នាំ២០១២ រាជកិច្ចទំព័រទី៤២។
 គ្រប់គ្រង ប្រើប្រាស់ ការពារ ថែរក្សា អភិរក្សជីវៈចម្រុះនិងអភិវឌ្ឍន៍ព្រៃសហគមន៍ឱ្យមាននិរន្តរភាព ។
 ប្រើប្រាស់ផលអនុផលព្រៃឈើជាលក្ខណៈប្រពៃណីសម្រាប់ការរស់នៅទំនៀមទម្លាប់ និងសាសនា ។
 ទាញយកផល អនុផលព្រៃឈើស្របតាមលទ្ធភាពធនធាននិងសក្តានុពលព្រៃឈើសហគមន៍ ។
 គាំទ្រដល់គោលនបាយរបស់រាជរដ្ឋាភិបាលក្នុងការកាត់បន្ថយភាពក្រីក្រ ។
សហគមន៍អេកូទេសចរណ៍ភ្នំជម្រកសត្វ

សហគមន៍អេកូទេសចរណ៍ភ្នំជម្រកសត្វគឺជាផ្នែកមួយនៃសហគមន៍ព្រៃឈើភ្នំជម្រកសត្វ ដែលមានទីតាំងស្ថិតនៅភូមិឆ្វាំង ឃុំសំអាង ស្រុកថាឡាបរិវាត់ ខេត្តស្ទឹងត្រែង។ សហគមន៍នេះមានចម្ងាយប្រមាណ ៤០គីឡូម៉ែត្រពីទីរួមខេត្តស្ទឹងត្រែងតាមផ្លូវជាតិលេខ៦៤ពីខេត្តស្ទឹងត្រែងទៅខេត្តព្រះវិហារ។ សហគមន៍នេះបង្កើតឡើងក្នុងគោលបំណងធ្វើឱ្យប្រសើរឡើងនូវការអភិវឌ្ឍ ការរស់នៅរបស់ប្រជាសហគមន៍ ពិសេសជនជាតិភាគតិច និងធ្វើឱ្យប្រជាសហគមន៍ចូលរួមក្នុងការគ្រប់គ្រងធនធានធម្មជាតិប្រកបដោយនិរន្តរភាព និងកាត់បន្ថយការកាប់បំផ្លាញធនធានធម្មជាតិបណ្ណផ្សព្វផ្សាយសហគមន៍អេកូទេសចរណ៍ភ្នំជម្រកសត្វ។
សហគមន៍អេកូទេសចរណ៍ភ្នំជម្រកសត្វ: សេវាកម្មនៅក្នុងសហគមន៍

សេវាកម្មនៅក្នុងសហគមន៍ 

 អ្នកនាំភ្ញៀវ
 ផ្ទះស្នាក់សហគមន៍
 ម្ហូបអាហារ
 បោះតង់
 ជួលគោយន្ត កង់ និងម៉ូតូ
 ដាំដើមឈើ
 មើលការសំដែងវប្បធម៌ជនជាតិដើមភាគតិច
 ទស្សនាសត្វព្រៃ
 ទស្សនារូងល្អាងភ្នំធម្មជាតិ
 ទស្សនាសមុទ្រឈើ
 ជ្រលងភ្ជាប់និស័្សយ
 រៀបសូត្រពីវប្បធម៌ជនជាតិភាគតិច
 ដើរក្នុងព្រៃ និងឡើងភ្នំជាដើម។
សហព័ន្ធកីឡាបាល់ទាត់កម្ពុជា

'សហព័ន្ធកីឡាបាល់ទាត់កម្ពុជា (FFC) (; ) គឺជាស្ថាប័នគ្រប់គ្រង និងប្រតិបត្តិការកីឡាបាល់ទាត់។ នៅ កម្ពុជា។
សហព័ន្ធកីឡាបាល់ទាត់កម្ពុជា: តំណភ្ជាប់ខាងក្រៅ

តំណភ្ជាប់ខាងក្រៅ 
 សហព័ន្ធកីឡាបាល់ទាត់កម្ពុជា នៅលើគេហទំព័ររបស់ World Football Federation (FIFA)
 សហព័ន្ធកីឡាបាល់ទាត់កម្ពុជា នៅលើទំព័រដើម AFC
ចំណាត់ថ្នាក់ក្រុម:បាល់ទាត់
សហព័ន្ធកីឡាបាល់ទាត់អន្តរជាតិ (FIFA)

ហ្វីហ្វា ឬមានឈ្មោះពេញថា សមាគមសហព័ន្ធកីឡាបាល់ទាត់អន្តរជាតិ (អក្សរឡាតាំង៖ FIFA, ឈ្មោះពេញជាភាសាបារាំង៖ Fédération Internationale de Football Association និងជាភាសាអង់គ្លេស៖ International Federation of Association Football) គឺជាអង្គការមិនរកប្រាក់ចំណូលដែលតែងតែសម្តៅលើខ្លួនឯងថាជាស្ថាប័នគ្រប់គ្រងសមាគមកីឡាបាល់ទាត់ ហ្វុតសល និងកីឡាបាល់ទាត់ឆ្នេរខ្សាច់អន្តរជាតិ។ វាគឺជាស្ថាប័នគ្រប់គ្រងកីឡាបាល់ទាត់ខ្ពស់បំផុតលំដាប់ថ្នាក់អន្តរជាតិ។

ហ្វីហ្វាត្រូវបានបង្កើតឡើងនៅក្នុងឆ្នាំ១៩០៤ ដើម្បីដើរតួជាអង្គការត្រួតពិនិត្យការប្រកួតប្រជែងអន្តរជាតិក្នុងចំណោមសមាគមប្រទេសជាតិដូចជា៖ បែលស៊ិក ដាណឺម៉ាក បារាំង អាល្លឺម៉ង់ ហុល្លង់ អេស្ប៉ាញ ស៊ុយអែត និងស្វីស។ ហ្វីហ្វាមានទីស្នាក់ការកណ្តាលនៅទីក្រុងហ្ស៊ូរិច ប្រទេសស្វីស ហើយបច្ចុប្បន្ននេះ វាមានសមាជិកភាពរហូតដល់ទៅ ២១១ ប្រទេស។ ដើម្បីក្លាយជាសមាជិកហ្វីហ្វា ប្រទេសទាំងនោះត្រូវមានសមាជិកភាពក្នុងសហព័ន្ធមួយនៅក្នុងចំណោមតំបន់ទាំង ៦ ដែលត្រូវបានបែងចែកលើពិភពលោកគឺ៖ អាហ្វ្រិក អាស៊ី អាមេរិកខាងជើង កណ្តាល និងការ៉ាអ៊ីប អឺរ៉ុប និងអូសេអានី។

បច្ចុប្បន្ន ហ្វីហ្វាបានបង្ហាញពីគោលបំណងមួយចំនួននៅក្នុងលក្ខន្តិកៈរបស់អង្គការរួមមាន ការបង្កើនប្រជាប្រិយភាពនៃកីឡាបាល់ទាត់នៅជុំវិញសកលលោក ខិតខំប្រឹងប្រែងធានាថាមនុស្សគ្រប់រូបអាចទទួលព័ត៌មានផ្សេងៗពោលគឺដឹងឮពីកីឡាបាល់ទាត់ ការតស៊ូមតិដើម្បីសុចរិតភាពនិងការលេងដោយយុត្តិធម៌ (ហ្វែរផ្លេ)។ ហ្វីហ្វាគឺជាអ្នកទទួលខុសត្រូវចំពោះការរៀបចំនិងការលើកកម្ពស់រាល់ការប្រកួតអន្តរជាតិធំៗជាពិសេសគឺការប្រកួតបាល់ទាត់ពិភពលោកដែលបានចាប់ផ្តើមដំបូងនៅឆ្នាំ១៩៣០ និងការប្រកួតបាល់ទាត់ពិភពលោកផ្នែកនារីដែលបានចាប់ផ្តើមនៅឆ្នាំ១៩៩១។ ក្រុមប្រឹក្សាសមាគមកីឡាបាល់ទាត់អន្តរជាតិដែលហ្វីហ្វាជាសមាជិកមួយគឺជាអ្នកកំណត់និងអនុវត្តច្បាប់នៅគ្រប់ការប្រកួតទាំងឡាយរបស់ហ្វីហ្វា។ គ្រប់រាល់ការប្រកួតរបស់ហ្វីហ្វា ប្រាក់ចំណូលភាគច្រើនគឺបានមកពីការឧបត្ថម្ភដូចនៅឆ្នាំ២០១៨ ហ្វីហ្វាបានចំណូលជាង ៤.៦ លានដុល្លារអាមេរិកដែលបានបញ្ចប់វដ្តឆ្នាំ២០១៥–២០១៨ ជាមួយនឹងកម្រៃវិជ្ជមានណែតប្រមាណ ១.២ ពាន់លានដុល្លារនិងមានថវិកាទំនុកបម្រុងជាង ២.៧ ពាន់លានដុល្លារ។

របាយការណ៍ពីអ្នកសារព័ត៌មានស៊ើបអង្កេតបានភ្ជាប់ថ្នាក់ដឹកនាំហ្វីហ្វាជាមួយបទអំពើពុករលួយ ការសូកប៉ាន់ និងការលួចបន្លំសន្លឹកឆ្នោតទាក់ទងនឹងការបោះឆ្នោតជ្រើសរើសម្ចាស់ផ្ទះពានរង្វាន់បាល់ទាត់ពិភពលោកសម្រាប់ឆ្នាំ២០១៨ និងឆ្នាំ២០២២។ ការចោទប្រកាន់ទាំងនោះបាននាំឱ្យមានការធ្វើពិរុទ្ធកម្មលើមន្ត្រីជាន់ខ្ពស់របស់ហ្វីហ្វាចំនួន ៩ នាក់ដោយក្រសួងយុត្តិធម៌សហរដ្ឋអាមេរិកពីបទចោលប្រកាន់មួយចំនួនដូចជា អំពើទុច្ចរិត ការលួចបន្លំតាមរយៈគ្រឿងអេឡិចត្រូនិច និងការបន្លំបង្វែរប្រាក់ជាដើម។ នៅថ្ងៃទី២៧ ខែឧសភា ឆ្នាំ២០១៥ មន្ត្រីហ្វីហ្វាមួយចំនួនត្រូវបានចាប់ខ្លួនដោយអាជ្ញាធរស្វីស។ មន្ត្រីទាំងនោះដែលត្រូវបានចោទប្រកាន់ដោយសហរដ្ឋអាមេរិកអាចនឹងត្រូវធ្វើបត្យាប័នដើម្បីប្រឈមមុខនឹងការចោទប្រកាន់នៅទីនោះផងដែរ។ មន្ត្រីជាច្រើនរូបត្រូវបានបញ្ឈប់ពីការងារ (បណ្តោះអាសន្ន) ដោយហ្វីហ្វាមានដូចជាអតីតប្រធានលោកសែប ប្លាទ័រនិងលោកមីឆែល ប្លាទីនីជាដើម។
សហព័ន្ធកីឡាបាល់ទាត់អន្តរជាតិ (FIFA): ប្រវត្តិ

ប្រវត្តិ

គំនិតក្នុងការបង្កើតស្ថាប័នមួយដើម្បីត្រួតពិនិត្យការប្រកួតកីឡាបាល់ទាត់ត្រូវបានផុសឡើងនៅដើមសតវត្សទី២០ ស្របពេលដែលប្រជាប្រិយភាពនៃកីឡាបាល់ទាត់កំពុងកើនឡើង។ ដូច្នេះ Fédération Internationale de Football Association (ឬ FIFA) ក៏ត្រូវបានបង្កើតនៅក្រោយទីស្នាក់ការសហភាពសហព័ន្ធកីឡាអត្តពលកម្មសង្គមបារាំង (Union des Sociétés Françaises de Sports Athlétiques – USFSA) នៅផ្លូវ Saint Honoré 229 នៃទីក្រុងប៉ារីសក្នុងថ្ងៃទី២១ ខែឧសភា ឆ្នាំ១៩០៤។Classic Football History of FIFA – Foundation, https://www.fifa.com/classicfootball/history/fifa/foundation.html  សមាជិកស្ថាបនិកមានដូចជា៖ បែលស៊ិក ដាណឺម៉ាក បារាំង ហុល្លង់ អេស្ប៉ាញ (តំណាងដោយក្លឹបបាល់ទាត់ទីក្រុងម៉ាឌ្រីដព្រោះថារាជសហព័ន្ធកីឡាបាល់ទាត់អេស្ប៉ាញមិនទាន់បង្កើតនៅឡើយ) ស៊ុយអែត និងស្វីស។ នៅថ្ងៃដដែរនោះ សមាគមកីឡាបាល់ទាត់អាល្លឺម៉ង់ (DFB) បានប្រកាសពីគម្រោងចូលរួមតាមរយៈទូរលេខ។

ក្រៅពីនៅទ្វីបអឺរ៉ុប មានប្រទេសនៅតាមទ្វីបផ្សេងៗជាច្រើនបានក្លាយជាសមាជិកថ្មីនៃហ្វីហ្វាមានដូចជា៖ អាហ្វ្រិកខាងត្បូងនៅក្នុងឆ្នាំ១៩០៩ អាហ្សង់ទីនក្នុងឆ្នាំ១៩១២ កាណាដាហើយឈីលីនៅឆ្នាំ១៩១៣ និងសហរដ្ឋអាមេរិកនៅក្នុងឆ្នាំ១៩១៤។

នៅអំឡុងសង្គ្រាមលោកលើកទី១ កីឡាករអឺរ៉ុបជាច្រើនត្រូវបានប្រទេសរបស់ពួកគេកេណ្ឌយកទៅធ្វើសង្គ្រាមហើយការធ្វើដំណើរទៅប្រកួតតាមប្រតិទិនដែលបានកំណត់គឺត្រូវបានផ្អាកឬលុបចោលតែម្តង។ ពេលសង្គ្រាមបានបញ្ចប់ អង្គការមួយនេះត្រូវបានដឹកនាំដោយធនាគារិកាជនជាតិហុល្លង់ម្នាក់ឈ្មោះសាល ហឺត្សច៍ម៉ាន។ ដោយសារវិបត្តិនិងផលអវិជ្ជមាននៅក្រោយសង្គ្រាម អង្គការហ្វីហ្វាគឺស្ទើរតែក្ស័យធនទៅហើយប៉ុន្តែសម្ពាធវិបត្តិហិរញ្ញវត្ថុបានបាត់ទៅវិញបន្ទាប់ពី"ក្រុមប្រទេសម្ចាស់ផ្ទះ" (ប្រទេសសមាជិកនៃសហរាជាណាចក្រ) បានសម្រេចដកខ្លួនចេញដោយប្រកាសថាខ្លួននឹងមិនប្រកួតជាមួយអតីតសត្រូវសង្គ្រាមលោកទៀតឡើយ។ ទោះជាយ៉ាងណានៅក្នុងឆ្នាំ១៩២៤ ក្រុមប្រទេសទាំងនោះក៏បានសម្រេចចិត្តចូលជាសមាជិកហ្វីហ្វាវិញម្តងទៀត។

សារមន្ទីរប្រវត្តិសាស្ត្រដែលទាក់ទងនឹងហ្វីហ្វាដំបូងបង្អស់បានបើកដំណើរការឡើងនៅឆ្នាំ២០០១ នៅទីក្រុងមែនឈេសទ័រ ប្រទេសអង់គ្លេស។ ការប្រកួតពានរង្វាន់បាល់ទាត់ពិភពលោកដំបូងត្រូវបានធ្វើឡើងនៅក្នុងឆ្នាំ១៩៣០ នៅទីក្រុងម៉ុងតេវីដេអូ ប្រទេសអ៊ូរុយគ្វេ។
សហព័ន្ធកីឡាបាល់ទាត់អន្តរជាតិ (FIFA): រចនាសម្ព័ន្ធ

រចនាសម្ព័ន្ធ
សហព័ន្ធចំនួនប្រាំមួយ និងប្រទេសសមាជិកចំនួន ២១១
ក្រៅពីស្ថាប័នអន្តរជាតិផ្សេងៗ ហ្វីហ្វាបានទទួលស្គាល់សហព័ន្ធចំនួន ៦ ដែលមានតួនាទីត្រួតពិនិត្យនិងរៀបចំការប្រកួតនៅតាមទ្វីបនិងតំបន់ផ្សេងៗទៀតនៅលើពិភពលោក។ ច្បាប់និងវិន័យនៃសហព័ន្ធទ្វីបត្រូវបានចែងនៅក្នុងលក្ខន្តិកៈរបស់ហ្វីហ្វា ហើយការចូលជាសមាជិកសហព័ន្ធគឺជាតម្រូវការមូលដ្ឋានមុននឹងចូលជាសមាជិកផ្លូវការរបស់ហ្វីហ្វា។

 សហព័ន្ធកីឡាបាល់ទាត់អាស៊ី (AFC, ៤៧ សមាជិក)

 សហព័ន្ធកីឡាបាល់ទាត់អាហ្វ្រិក (CAF, ៥៦ សមាជិក)

 សហព័ន្ធកីឡាបាល់ទាត់អាមេរិកខាងជើង អាមេរិកកណ្តាល និងការ៉ាអ៊ីប (CONCACAF, ៤១ សមាជិក)

 សហព័ន្ធកីឡាបាល់ទាត់អាមេរិកខាងត្បូង (CONMEBOL, ១០ សមាជិក)

 សហព័ន្ធកីឡាបាល់ទាត់អូសេអានី (OFC, ១៣ សមាជិក)

 សមាគមសហភាពកីឡាបាល់ទាត់អឺរ៉ុប (UEFA, ៥៥ សមាជិក)

ហ្វីហ្វាបានទទួលស្គាល់ប្រទេសសមាជិកចំនួន ២១១ សរុបនិងក្រុមជម្រើសជាតិនារីរបស់ប្រទេសទាំងនោះចំនួន ១២៩ ក្រុម; សម្រាប់ព័ត៌មានបន្ថែម សូមមើលបញ្ជីរាយក្រុមជម្រើសជាតិបាល់ទាត់។ ចំនួនសមាជិករបស់ហ្វីហ្វាគឺមានអត្រាខ្ពស់ជាងចំនួនរដ្ឋសមាជិក អសប ដោយហ្វីហ្វាបានទទួលស្គាល់ថាខ្លួនមានសមាជិកចំនួន ២៣ មកពីរដ្ឋដែលគ្មានអធិបតេយ្យភាពដូចជាក្រុមម្ចាស់ផ្ទះទាំងបួននៃសហរាជាណាចក្រ ឬក៏ទឹកដីជម្លោះនយោបាយដូចជារដ្ឋប៉ាឡេស្ទីនជាដើម។

គណៈកម្មាធិការការងារនៃប្រជាជាតិតូចៗរបស់ហ្វីហ្វាបានចាត់ចំណាត់ថ្នាក់រដ្ឋដែលមានសក្តានុភាពចូលជាសមាជិកជាបីក្រុម៖

១. រដ្ឋឯករាជ្យដែលមិនទាន់ជាសមាជិកហ្វីហ្វា (មាន គីរីបាទី កោះម៉ាសាល់ មីក្រូនេស៊ី ម៉ូណាកូ ប៉ាឡូ ទូវ៉ាលូ និងទីក្រុងវ៉ាទីកង់)

២. រដ្ឋ/ទឹកដីគ្មានអធិបតេយ្យភាព (កោះអ័រឡែន ហ្គោដឺឡូប ក្រូអិនឡង់ ហ្គឺនស៊ី កោះមែន ជឺស៊ី ម៉ាទីនីក កោះម៉ារីណាខាងជើង រេអុយញ៉ុង ស៊ីងម៉ាទីន សង់ស៊ីបារ)

៣. តំបន់ជម្លោះនយោបាយ (អាប់កាស៊ី គ្រីមៀ ស៊ីបខាងជើង និងអូសេទីខាងជើង)។

ចំណាត់ថ្នាក់ហ្វីហ្វាពិភពលោកគឺត្រូវបានធ្វើបច្ចុប្បន្នភាពជារៀងរាល់ខែដោយផ្អែកលើលទ្ធផលរបស់ក្រុមជម្រើសជាតិនីមួយៗនៅក្នុងកម្មវិធីប្រកួតអន្តរជាតិនានា ការប្រកួតវគ្គជម្រុះ និងការប្រកួតមិត្តភាពជាដើម។ ចំណាត់ថ្នាក់ពិភពលោកសម្រាប់កីឡាបាល់ទាត់នារីក៏មានវត្តមានផងដែរដោយត្រូវធ្វើបច្ចុប្បន្នភាពចំនួន ៤ ដងក្នុងមួយឆ្នាំ។

ច្បាប់ និងស្ថាប័ន
សហព័ន្ធកីឡាបាល់ទាត់អន្តរជាតិ (FIFA): សហព័ន្ធចំនួនប្រាំមួយ និងប្រទេសសមាជិកចំនួន ២១១

សហព័ន្ធចំនួនប្រាំមួយ និងប្រទេសសមាជិកចំនួន ២១១
ក្រៅពីស្ថាប័នអន្តរជាតិផ្សេងៗ ហ្វីហ្វាបានទទួលស្គាល់សហព័ន្ធចំនួន ៦ ដែលមានតួនាទីត្រួតពិនិត្យនិងរៀបចំការប្រកួតនៅតាមទ្វីបនិងតំបន់ផ្សេងៗទៀតនៅលើពិភពលោក។ ច្បាប់និងវិន័យនៃសហព័ន្ធទ្វីបត្រូវបានចែងនៅក្នុងលក្ខន្តិកៈរបស់ហ្វីហ្វា ហើយការចូលជាសមាជិកសហព័ន្ធគឺជាតម្រូវការមូលដ្ឋានមុននឹងចូលជាសមាជិកផ្លូវការរបស់ហ្វីហ្វា។

 សហព័ន្ធកីឡាបាល់ទាត់អាស៊ី (AFC, ៤៧ សមាជិក)

 សហព័ន្ធកីឡាបាល់ទាត់អាហ្វ្រិក (CAF, ៥៦ សមាជិក)

 សហព័ន្ធកីឡាបាល់ទាត់អាមេរិកខាងជើង អាមេរិកកណ្តាល និងការ៉ាអ៊ីប (CONCACAF, ៤១ សមាជិក)

 សហព័ន្ធកីឡាបាល់ទាត់អាមេរិកខាងត្បូង (CONMEBOL, ១០ សមាជិក)

 សហព័ន្ធកីឡាបាល់ទាត់អូសេអានី (OFC, ១៣ សមាជិក)

 សមាគមសហភាពកីឡាបាល់ទាត់អឺរ៉ុប (UEFA, ៥៥ សមាជិក)

ហ្វីហ្វាបានទទួលស្គាល់ប្រទេសសមាជិកចំនួន ២១១ សរុបនិងក្រុមជម្រើសជាតិនារីរបស់ប្រទេសទាំងនោះចំនួន ១២៩ ក្រុម; សម្រាប់ព័ត៌មានបន្ថែម សូមមើលបញ្ជីរាយក្រុមជម្រើសជាតិបាល់ទាត់។ ចំនួនសមាជិករបស់ហ្វីហ្វាគឺមានអត្រាខ្ពស់ជាងចំនួនរដ្ឋសមាជិក អសប ដោយហ្វីហ្វាបានទទួលស្គាល់ថាខ្លួនមានសមាជិកចំនួន ២៣ មកពីរដ្ឋដែលគ្មានអធិបតេយ្យភាពដូចជាក្រុមម្ចាស់ផ្ទះទាំងបួននៃសហរាជាណាចក្រ ឬក៏ទឹកដីជម្លោះនយោបាយដូចជារដ្ឋប៉ាឡេស្ទីនជាដើម។

គណៈកម្មាធិការការងារនៃប្រជាជាតិតូចៗរបស់ហ្វីហ្វាបានចាត់ចំណាត់ថ្នាក់រដ្ឋដែលមានសក្តានុភាពចូលជាសមាជិកជាបីក្រុម៖

១. រដ្ឋឯករាជ្យដែលមិនទាន់ជាសមាជិកហ្វីហ្វា (មាន គីរីបាទី កោះម៉ាសាល់ មីក្រូនេស៊ី ម៉ូណាកូ ប៉ាឡូ ទូវ៉ាលូ និងទីក្រុងវ៉ាទីកង់)

២. រដ្ឋ/ទឹកដីគ្មានអធិបតេយ្យភាព (កោះអ័រឡែន ហ្គោដឺឡូប ក្រូអិនឡង់ ហ្គឺនស៊ី កោះមែន ជឺស៊ី ម៉ាទីនីក កោះម៉ារីណាខាងជើង រេអុយញ៉ុង ស៊ីងម៉ាទីន សង់ស៊ីបារ)

៣. តំបន់ជម្លោះនយោបាយ (អាប់កាស៊ី គ្រីមៀ ស៊ីបខាងជើង និងអូសេទីខាងជើង)។

ចំណាត់ថ្នាក់ហ្វីហ្វាពិភពលោកគឺត្រូវបានធ្វើបច្ចុប្បន្នភាពជារៀងរាល់ខែដោយផ្អែកលើលទ្ធផលរបស់ក្រុមជម្រើសជាតិនីមួយៗនៅក្នុងកម្មវិធីប្រកួតអន្តរជាតិនានា ការប្រកួតវគ្គជម្រុះ និងការប្រកួតមិត្តភាពជាដើម។ ចំណាត់ថ្នាក់ពិភពលោកសម្រាប់កីឡាបាល់ទាត់នារីក៏មានវត្តមានផងដែរដោយត្រូវធ្វើបច្ចុប្បន្នភាពចំនួន ៤ ដងក្នុងមួយឆ្នាំ។
សហព័ន្ធកីឡាបាល់ទាត់អន្តរជាតិ (FIFA): កម្មវិធីប្រកួតរបស់ហ្វីហ្វា

កម្មវិធីប្រកួតរបស់ហ្វីហ្វា
ជម្រើសជាតិ
ផ្នែកបុរស
ពានរង្វាន់បាល់ទាត់ពិភពលោក
ការប្រកួតកីឡាបាល់ទាត់អូឡាំពិក (អាយុក្រោម ២៣ ឆ្នាំ)
ពានរង្វាន់បាល់ទាត់ពិភពលោកអាយុក្រោម ២០ ឆ្នាំ
ពានរង្វាន់បាល់ទាត់ពិភពលោកអាយុក្រោម ១៧ ឆ្នាំ
ការប្រកួតកីឡាបាល់ទាត់យុវជនអូឡាំពិក (អាយុក្រោម ១៥ ឆ្នាំ)
ពានរង្វាន់បាល់ទាត់ក្នុងសាលពិភពលោក
ពានរង្វាន់បាល់ទាត់ឆ្នេរខ្សាច់ពិភពលោក
ពានរង្វាន់បាល់ទាត់អារ៉ាប់
ផ្នែកនារី
ពានរង្វាន់បាល់ទាត់នារីពិភពលោក
ការប្រកួតកីឡាបាល់ទាត់អូឡាំពិក
ពានរង្វាន់បាល់ទាត់នារីពិភពលោកអាយុក្រោម ២០ ឆ្នាំ
ពានរង្វាន់បាល់ទាត់នារីពិភពលោកអាយុក្រោម ១៧ ឆ្នាំ
ការប្រកួតកីឡាបាល់ទាត់យុវនារីអូឡាំពិក (អាយុក្រោម ១៥ ឆ្នាំ)
ក្លិប
ផ្នែកបុរស
ពានរង្វាន់ក្លិបបាល់ទាត់ពិភពលោក
ពានរង្វាន់បាល់ទាត់យុវវ័យ
ផ្នែកនារី
ពានរង្វាន់ក្លិបបាល់ទាត់នារីពិភពលោក (សំណើ)
កីឡាអេឡិចត្រូនិក
ពានរង្វាន់បាល់ទាត់អេឡិចត្រូនិកពិភពលោក
ក្រុម
ពានរង្វាន់ក្លិបបាល់ទាត់អេឡិចត្រូនិកពិភពលោក
ពានរង្វាន់អេឡិចត្រូនិកប្រជាជាតិ
អតីតកម្មវិធីប្រកួត
ពានរង្វាន់បាល់ទាត់សហព័ន្ធ
thumb|ផែនទីម្ចាស់ផ្ទះកម្មវិធីប្រកួតពានរង្វាន់បាល់ទាត់ពិភពលោករាប់បញ្ចូលទាំងការប្រកួតរបស់បុរសនិងនារី, គិតត្រឹមឆ្នាំ២០១៤

ជើងឯកនៃកម្មវិធីប្រកួតរបស់ហ្វីហ្វានាពេលបច្ចុប្បន្ន
 កម្មវិធីប្រកួត ឆ្នាំ ម្ចាស់ផ្ទះ ជើងឯក ពាន ក្រុមផ្តាច់ព្រ័ត្រ ព្រឹត្តិការណ៍បន្ទាប់ ម្ចាស់ផ្ទះជម្រើសជាតិ (បុរស) ពានរង្វាន់បាល់ទាត់ពិភពលោក ២០១៨ រុស្ស៊ី  លើកទី២  ២០២២ កាតា ការប្រកួតកីឡាបាល់ទាត់អូឡាំពិក ២០២១ ជប៉ុន  លើកទី២  អេស្ប៉ាញ ២០២៤ បារាំង ការប្រកួតកីឡាបាល់ទាត់សាកលវិទ្យាល័យ ២០១៩ អ៊ីតាលី  លើកទី៧  ២០២២ ចិន ពានរង្វាន់បាល់ទាត់ពិភពលោកអាយុក្រោម ២០ ឆ្នាំ ២០១៩ ប៉ូឡូញ  អ៊ុយក្រែន លើកទី១  ២០២៣ ឥណ្ឌូនេស៊ី ពានរង្វាន់បាល់ទាត់ពិភពលោកអាយុក្រោម ១៧ ឆ្នាំ ២០១៩ ប្រេស៊ីល  លើកទី៤  ២០២៣ ប៉េរូ ពានរង្វាន់បាល់ទាត់ក្នុងសាលពិភពលោក ២០១៦ កូឡុំប៊ី  អាហ្សង់ទីន លើកទី១  រុស្ស៊ី ២០២១ លីទុយអានី ការប្រកួតកីឡាបាល់ទាត់ក្នុងសាលយុវជនអូឡាំពិក ២០១៨ អាហ្សង់ទីន  ប្រេស៊ីល លើកទី១  រុស្ស៊ី ២០២៦ សេនេកាល់ ពានរង្វាន់បាល់ទាត់ឆ្នេរខ្សាច់ពិភពលោក ២០១៩ ប៉ារ៉ាគ្វេ  ព័រទុយកាល់ លើកទី២  អ៊ីតាលី ២០២១ រុស្ស៊ី ពានរង្វាន់កីឡាអេឡិចត្រូនិកប្រជាជាតិ ២០១៩   បារាំង លើកទី១  អាហ្សង់ទីន ២០២១ ជម្រើសជាតិ (នារី) ពានរង្វាន់បាល់ទាត់នារីពិភពលោក ២០១៩ បារាំង  លើកទី៤  ២០២៣ អូស្ត្រាលីនូវែលសេឡង់ ការប្រកួតកីឡាបាល់ទាត់នារីអូឡាំពិក ២០២១ ជប៉ុន  លើកទី១  ២០២៤ បារាំង ការប្រកួតកីឡាបាល់ទាត់នារីសាកលវិទ្យាល័យ ២០១៩ អ៊ីតាលី  កូរ៉េខាងជើង លើកទី៣  ២០២២ ចិន ពានរង្វាន់បាល់ទាត់នារីពិភពលោកអាយុក្រោម ២០ ឆ្នាំ ២០១៨ បារាំង  ជប៉ុន លើកទី១  ២០២២ កូស្តារីកា ពានរង្វាន់បាល់ទាត់នារីពិភពលោកអាយុក្រោម ១៧ ឆ្នាំ ២០១៨ អ៊ូរុយគ្វេ  អេស្ប៉ាញ លើកទី១  ម៉ិកស៊ិក ២០២២ ឥណ្ឌា ការប្រកួតកីឡាបាល់ទាត់ក្នុងសាលនៅក្នុងកីឡាយុវជនអូឡាំពិក ២០១៨ អាហ្សង់ទីន  ព័រទុយកាល់ លើកទី១  ជប៉ុន ២០២៦ សេនេកាល់ក្រុមក្លិប (បុរស) ពានរង្វាន់ក្លិបបាល់ទាត់ពិភពលោក ២០២០ កាតា  បៃយឺន មុយនិច លើកទី២  ទីក្រេស ២០២១ ជប៉ុន ការប្រកួតបាល់ទាត់យុវជន ២០១៩ ស្វីស  បុកាជូញ័រស៍ លើកទី៣  បិនហ្វីកា ២០២១  ពានរង្វាន់ក្លិបបាល់ទាត់អេឡិចត្រូនិកពិភពលោក ២០២០   Complexity Gaming លើកទី១  Ellevens ២០២១ ក្រុមក្លិប (នារី) ពានរង្វាន់ក្លិបបាល់ទាត់នារីពិភពលោក (សំណើ) TBD TBD    TBD TBD ពានរង្វាន់តារាខៀវ/យុវនារី ២០១៩ ស្វីស  វូហ្វស៍ប៊ឺក លើកទី១  យ៉ាង់ប៊យ ២០២១ បុគ្គលភាព កម្មវិធីប្រកួតកីឡាករ ពានរង្វាន់បាល់ទាត់អេឡិចត្រូនិកពិភពលោក ២០១៩   Mohammed Harkous លើកទី១  Mosaad Aldossary ២០២១
សហព័ន្ធកីឡាបាល់ទាត់អន្តរជាតិ (FIFA): ជម្រើសជាតិ

ជម្រើសជាតិ
ផ្នែកបុរស
ពានរង្វាន់បាល់ទាត់ពិភពលោក
ការប្រកួតកីឡាបាល់ទាត់អូឡាំពិក (អាយុក្រោម ២៣ ឆ្នាំ)
ពានរង្វាន់បាល់ទាត់ពិភពលោកអាយុក្រោម ២០ ឆ្នាំ
ពានរង្វាន់បាល់ទាត់ពិភពលោកអាយុក្រោម ១៧ ឆ្នាំ
ការប្រកួតកីឡាបាល់ទាត់យុវជនអូឡាំពិក (អាយុក្រោម ១៥ ឆ្នាំ)
ពានរង្វាន់បាល់ទាត់ក្នុងសាលពិភពលោក
ពានរង្វាន់បាល់ទាត់ឆ្នេរខ្សាច់ពិភពលោក
ពានរង្វាន់បាល់ទាត់អារ៉ាប់
ផ្នែកនារី
ពានរង្វាន់បាល់ទាត់នារីពិភពលោក
ការប្រកួតកីឡាបាល់ទាត់អូឡាំពិក
ពានរង្វាន់បាល់ទាត់នារីពិភពលោកអាយុក្រោម ២០ ឆ្នាំ
ពានរង្វាន់បាល់ទាត់នារីពិភពលោកអាយុក្រោម ១៧ ឆ្នាំ
ការប្រកួតកីឡាបាល់ទាត់យុវនារីអូឡាំពិក (អាយុក្រោម ១៥ ឆ្នាំ)
សហព័ន្ធកីឡាបាល់ទាត់អន្តរជាតិ (FIFA): ក្លិប

ក្លិប
ផ្នែកបុរស
ពានរង្វាន់ក្លិបបាល់ទាត់ពិភពលោក
ពានរង្វាន់បាល់ទាត់យុវវ័យ
ផ្នែកនារី
ពានរង្វាន់ក្លិបបាល់ទាត់នារីពិភពលោក (សំណើ)